TEAM พุ่ง 5% โบรกฯ ชูเป้า 6.90 บ. มองกำไรปีนี้แตะ 200 ลบ. ทำ “ออลไทม์ไฮ”
TEAM พุ่ง 5% โบรกฯมองกำไรปีนี้แตะ 200 ลบ. ทำ “ออลไทม์ไฮ” และตั้งฐานก่อนขยายตัวเพิ่มขึ้น 16% CAGR ในสองปีข้างหน้า แนะ “ซื้อ” ราคาเป้าหมายเป้า 6.90 บาท
26 ส.ค. 2564

ผู้สื่อข่าวรายงานว่าวันนี้ (26 ส.ค.2564) ราคาหุ้นบริษัท ทีมพรีซิชั่น จำกัด (มหาชน) หรือ TEAM ณ เวลา 10.09 น. อยู่ที่ระดับ 5.55 บาท เพิ่มขึ้น 0.25 บาท หรือ 4.72% โดยทำจุดสูงสุดที่ 5.75 บาท และทำจุดต่ำสุดที่ 5.45 บาท ด้วยมูลค่าการซื้อขาย 88.18 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (26 ส.ค.2564) โดยกำไรสุทธิครึ่งปีแรก 2564 ของ TEAM ทำได้ตามเป้าและคำสั่งซื้อข้างหน้าที่ยังคงแข็งแกร่งหนุน มีโมเมนตัมการเติบโต คาดกำไรปีนี้ที่ 200 ล้านบาท ทำจุดสูงสุดรอบทศวรรษและตั้งฐานก่อนขยายตัวเพิ่มขึ้น 16% CAGR ในสองปีข้างหน้า ขณะที่ Valuation เทรดเพียง PE 17 เท่ายัง ซึ่งถูกกว่าค่าเฉลี่ยกลุ่มที่ PE 24 เท่า ทั้งนี้แนะนำ “ซื้อ” ราคาเป้าหมาย 6.90 บาท
 